নতুন টুইটে তিনি বাবাকে চতুর্থ বিয়ের জন্য শুভেচ্ছাও জানিয়েছেন। 
কবীর পারভিন দুসাঞ্জকে বিয়ের পরে পূজা টুইটে লিখেছিলেন, ‘প্রতিটি রূপকথার গল্পে একজন করে দুষ্টু ডাইনি থাকে বা একজন শয়তান সৎমা। আমার সৎমাও এইমাত্র আবির্ভূত হলেন। কবীর বেদী বিয়ে করেছেন পারভিন দুসাঞ্জকে’। কিন্তু তা নিয়ে সমালোচনা শুরু হয়। টুইট মুছে দেওয়ার পরে নতুন টুইটে পূজা লেখেন, ‘বাবা কবীর বেদীর চতুর্থ বিয়ে নিয়ে টুইটটি মুছে দিলাম। ইতিবাচক কিছু ভাবতে চাই। আমি তাঁকে শুভেচ্ছা জানাচ্ছি’। তবে টুইট ডিলিট করার পরেও ফেসবুক পেজে পূজার ‘ডাইনি’ মন্তব্যটি দেখা গিয়েছে। ১৬ জানুয়ারি বিয়ে করেন কবীর-পারভিন। মেয়ে পূজা সেই বিয়েতে নিমন্ত্রিত ছিলেন না।